وزیراعظم کا  ، مگہر ،اترپردیش میں صوفی اور شاعر سنت کبیر کے 500ویں

نئی دہلی،29؍جون / وزیراعظم نے ،صوفی اور شاعر سنت کبیر کے 500ویں یوم وفات کے موقع پر مگہر، اترپردیش میں مجمع سے خطاب کیا۔ انہوں نے حاضرین کو خطاب کرتے ہوئے کہا : نمسکار! صاحب بندگی! آج ہم اپنے آپ کو بڑا خوش قسمت سمجھ رہے ہیں کہ عظیم صوفی، سنت کبیر داس جی کی یاد میں ہورہی اس تقریب میں اس مقدس سرزمین کو چھو رہے ہیں۔آج ہم کو یہا ں آکر بہت نیک لگتا ہے۔ ہم اس مقدس سرزمین کو سلام کرتے ہوئے باڑی اور آپ سب لوگوں کے پاؤں چھوتے ہیں۔ ریاست کے مقبول اور مشہور وزیراعلیٰ یوگی آدتیہ ناتھ جی ، مرکز میں کابینہ میں میرے ساتھی جناب مہیش شرما جی، مرکز میں کابینہ میں میرے ساتھی جناب شیو پرتاپ شکلا جی ، ریاستی سرکار میں وزیر ڈاکٹر ریتا بہوگنا جی ، ریاستی سرکارمیں وزیر جناب لکشمی نارائن چودھری جی، پارلیمنٹ میں میرے ساتھی اور اترپردیش بھارتی جنتا پارٹی کے صدر میرے دوست ڈاکٹر مہیندر ناتھ جی، ہماری پارلیمنٹ میں ایک نوجوان ، جوجھارو ، سرگرم اور نرم اور ویویک سے بھرپور ، اسی سرزمین کی اولاد ، ہمارے رکن پارلیمنٹ جناب شرت ترپاٹھی جی، اترپردیش کے چیف سکریٹری جناب راجیو کمار، یہاں موجود سبھی تجربہ کار اشخاص اور ملک کےکونے سے آئے میرے پیارے بھائیو اور بہنو! آج مجھے مگہر کی اس مقدس سرزمین پر آنے کا موقع ملا ، دل کو ایک مخصوص سکون کا احساس ہوا۔ بھائیو بہنو! ہر کسی کے دل میں یہ خواہش رہتی ہے کہ ایسے تیرتھ استھلوں پر جائیں، آج میری بھی وہ خواہش پوری ہوئی ہے۔ تھوڑی دیر پہلے مجھے سنت کبیر داس جی کی سمادھی پر پھول چڑھانے، ان کے مزار پر چادر چڑھانے کا موقع ملا۔ میں اس گپھا کو بھی دیکھ پایا، جہاں کبیر داس جی سادھنا کیا کرتے تھے۔ سماج کی صدیوں سے رہنمائی کر رہے ، رہنما ، سمدھا اور سمتا کی علامت مہاتما کبیر کوان کی نِروان بھومی میں ایک بار پھر میں کوٹی کوٹی نمن کرتا ہوں۔ ایسا کہتے ہیں کہ سنت کبیر، گرو نانک دیو اور بابا گورکھ ناتھ جی نے ایک ساتھ بیٹھ کر روحانی باتیں کی تھیں۔ مگہر آ کر میں یکسوئی محسوس کرتا ہوں۔ آج جیشٹھ شُکل پورنیما ہے۔ آج ہی سے بھگوان بھولے ناتھ کی یاترا بھی شروع ہو رہی ہے۔ میں تیرتھ یاتریوں کو محفوظ سفر کے لئے نیک خواہشات پیش کرتا ہوں۔ کبیر داس کی 500ویں یوم وفات کے موقع پر یہاں سال بھر کی تقاریب کی شروعات ہوئی ہے۔ مکمل انسانیت کے لئے سنت کبیرداس جی، جو عمدہ اثاثے چھوڑ گئے ہیں، ان کا فائدہ اب ہم سبھی کو ملنے والا ہے۔خود کبیر جی نے کہا ہے۔۔۔۔۔ تیرتھ گئے تو ایک پھل، سنت ملے پھل چار سدگرو ملے انیک پھل، کہے کبیر وِچار یعنی تیرتھ جانے سے ایک نیکی ملتی ہے، تو سنت کی سنگت میں چار نیکیاں حاصل ہو سکتی ہیں۔ مگہر کے اس سرزمین پر کبیر مہواتسو میں ، یہ کبیر مہواتسو ایسی ہی نیکی دینے والا ہے۔ بھائیواور بہنو! تھوڑی دیر پہلے ہی سنت کبیر اکادمی کا سنگ بنیاد رکھا گیا ہے۔ تقریباً 24 کروڑ روپے خرچ کر کے یہاں مہاتما کبیر سے جڑی ہوئی یادگاروں کو سنجونے والے اداروں کی تعمیر کی جائے گی۔ کبیر نے جو سماجی بیداری جگانے کے لئے زندگی بھر کام کیا، کبیر کے گاین، تربیتی عمارت، کبیر نرتیہ تربیتی بھون، ریسرچ سنٹر، لائبریری، آڈیٹوریم، ہاسٹل، آرٹ گیلری ان سب کو تعمیر کرنے کا اس میں منصوبہ ہے۔ سنت کبیر اکادمی اترپردیش کی آنچلک زبانوں اور لوک آرٹس کے فروغ اور تحفظ کے لئے بھی کام کرے گی۔ بھائیو اور بہنو!کبیر کی ساری زندگی سچ کی تلاش میں اورجھوٹ کی مذمت میں گزری ہے۔ کبیر کی سادھنا ماننے سے نہیں ، جاننے سے شروع ہوتی ہے۔ سرسے پیر تک مست مولا، مزاج کے پھکڑ، عادت کے اکھڑ، بھگت کے سامنے سیوک، بادشاہ کے سامنے بہت دلیر، دل کے صاف، دماغ کے درست، اندر سے نرم ، باہر سے سخت تھے۔ وہ اپنے پیدائش سے ہی نہیں، بلکہ اپنے کاموں سے مشہور ہو گئے۔ مہاتما کبیر داس، وہ دھول کے اٹھے ہوئے تھے ، لیکن ماتھے کا چندن بن گئے۔ مہاتما کبیر داس شخص سے شخصیت میں تبدیل ہو گئے اور اس سے بھی آگے وہ لفظ سے لفظ برہم ہو گئے۔ وہ سوؤچھ بن کر آئے اور برتاؤ بن کر امر ہو گئے۔ سنت کبیر داس جی نے سماج کو صرف نظریہ دینے کا ہی کام نہیں کیا، بلکہ سماج کی فکر کو بیدار کرنے کا بھی اور اسے سماج کی بیداری کے لئے کانسی سے مگہر آئے۔ مگہر کو انہوں نے علامت کے طور پر اختیار کیا۔ کبیر صاحب نے کہا تھا کہ اگر ہمارے دل میں رام بستے ہیں، تو مگہر بھی سب سے مقدس ہے اور انہوں نے کہا۔۔۔ کیا کاسی ، کیا اوسر مگہر، رام ہردے بسومورا۔ وہ کسی کے شاگرد نہیں، رامانند کے ذریعے چیتائے ہوئے چیلے تھے۔سنت کبیر داس جی کہتے تھے۔۔۔ ہم کاسی میں پرکٹ بھئے ہیں، راما نند چیتائے۔ کاسی نے کبیر کو روحانی بیداری دی اور گرو سے ملایا تھا۔ بھائیو اور بہنو!کبیر بھارت کی آتما کا گیت، رَس اور سار کہے جا سکتے ہیں۔ انہوں نے عام دیہی ہندوستان کے دل میں بات کو اس کی بول چال کی زبان میں پِرویا تھا۔ گروراما نند کے شاگرد تھے، اس لئے ذاتی کیسے مانتے۔ انہوں نے ذات پات کے بھید کو توڑا۔ سب مانس کی ایک ذاتی، یہ اعلان کیا اور اپنے اندر کے غرور کو ختم کرکے ا س میں بیٹھے ایشور کا درشن کرنے کا کبیرداس جی نے راستہ دکھایا۔وہ سب کے تھے، اس لئے سب ان کے ہو گئے ۔ انہوں نے کہا تھا۔۔۔ کبیرا کھڑا بازار میں مانگے سب کی خیر نہ کاہو سے دوستی نہ کاہو سے بیر ان دوہوں کو سمجھنے کے لئے کسی لغت کی ضرورت نہیں ہے۔ عام بول چال کی ہماری آپ کی زبان، ہوا کی سرلتا اور سہجتا۔ کے زندگی کے گہرے رازوں کو انہوں نے جن جن کو سمجھا دیا۔ اپنے بھیتر بیٹھے رام کو دیکھو، ہری تو من میں ہیں، باہر کے آڈمبرو پر کیوں وقت بیکار کرتے ہو، اپنے کو سدھارو، تو ہری مل جائیں گے۔۔۔ جب میں تھا، تب ہری نہیں، جب ہری ہیں، میں نہیں ۔ سب اندھیارا مٹ گیا، دیپک دیکھا ماہی۔ جب میں اپنے غرو ڈوبا تھا، جب پربھو کو نہیں دیکھ پاتا تھا، لیکن گرو نے علم کا دیپک اندر جلایا، تب جہالت کا سب اندھیرا مٹ گیا۔ ساتھیو، یہ ہمارے ملک کی عظیم سرزمین کی تپسیہ ہے ، اس کا تقدس ہے کہ وقت کے ساتھ سماج میں آنے والی اندرونی برائیوں کو ختم کرنے کے لئے وقتاً فوقتاً رِشی مُنی ، آچاریوں نے، بھگونتوں نے، سنتوں نے رہنمائی کی ہے۔ سینکڑوں سال کے غلامی کے کالے حصے میں اگر ملک کی روح بچی رہی، ملک کا مزاج، ہم آہنگی اور یکجہتی قائم رہی، تو ایسے عظیم تیجسوی، تپسوی سنتوں کی وجہ سے ہی ہوا ہے۔